Maantieteellisten merkintöjen ja alkuperänimityksen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 114 , 15/05/2002 s. 0010 - 0011



Maantieteellisten merkintöjen ja alkuperänimityksen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2002/C 114/05) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 398 99 005.0 1. Jäsenvaltion kansallinen viranomainen Nimi: Deutsches Patent- und Markenamt Markenabteilung 3.2 Osoite: D-81534 München Puh. (49-89) 21 95-46 22 Faksi (49-89) 21 95-41 43. 2. Hakijaryhmittymä 2.1 Nimi: Herkunftsverband Thüringer und Eichsfelder Wurst und Fleisch e. V. 2.2 Osoite: Am Lohfeld 1, D-99310 Arnstadt 2.3 Koostumus: tuottaja/jalostaja (x) muu ( ). 3. Tuotelaji: Luokka 1.2, lihajaloste. 4. Tavaraerittely (yhteenveto 4 artiklan 2 kohdassa säädetyistä edellytyksistä). 4.1 Nimi: Thüringer Leberwurst 4.2 Tuotteen kuvaus: Kyseessä ovat maksamakkaratuotteet, joiden raaka-aine saadaan tuottajan tilalla teurastetuista eläimistä ja jotka maustetaan sopivan pikantilla tavalla. Tuotteet myydään tuoretavarana tai säilykkeinä. Valmistukseen käytetään yleensä tuoretta maksaa. Rasvakudososuus koostuu nahattomasta silavasta ja mahanalusihrasta. Tavallisesti tuote valmistetaan luonnonsuoleen, esimerkiksi sian paksusuoleen, sian rakkoon tai naudan tyhjäsuoleen, tai säilykkeenä lasipurkkiin. Koostumus: sianlihaa, sianmaksaa, nitriittisuolaa, haudutettua sipulia, maustesekoitus (erityisesti jauhettua pippuria ja Thüringenin meiramia), savuntuoksua. Vähintään 51 % käytetyistä raaka-aineista on peräisin Thüringenin alueelta. 4.3 Maantieteellinen alue: Thüringenin osavaltio 4.4 Alkuperätodisteet: Thüringer Leberwurst -makkaran valmistuksella on vuosisataiset perinteet. Se lienee saanut alkunsa samoihin aikoihin kuin teurastajan ammattia alettiin harjoittaa Thüringenin alueella. Tätä makkaraa valmistetaan edelleen alueen hyvin suosituissa teurastuspidoissa ja syödään tuoreena padasta, jossa makkaraa haudutetaan. Se kuuluu lähes kaikkien Thüringenin alueen lihan- ja makkarantuottajien valikoimiin. Nimityksestä käy edelleen ilmi tuotteen alkuperä, sillä ainakin entisen DDR:n alueella sitä on käytetty ainoastaan aitona maantieteellisen alkuperän ilmaisevana nimityksenä. 4.5 Tuotteen valmistus: Tätä erikoistuotetta varten liha (vähärasvainen sian mahanalusihra) esikypsennetään kuumassa vedessä. Tämän jälkeen raaka-aine jauhetaan yhdessä tuoreen sianmaksan ja haudutetun sipulin kanssa käyttäen lihamyllyssä 3 mm:n paksuista reikälevyä. Aineksia sekoitettaessa lisätään mausteet ja suola. Kun massa on tasalaatuista, se otetaan sekoituslaitteesta ja sillä täytetään luonnonsuolet (esim. sian paksusuolet tai sian rakot). Makkaroiden kypsennysaika kuumassa (75 °C) vedessä riippuu makkaroiden läpimitasta. Lopuksi makkarat jäähdytetään ja kylmäsavustetaan kullankeltaisiksi ja hieman pyökintuoksuisiksi. 4.6 Yhteys maantieteelliseen alkuperään: Thüringenin makkaratuotteet, joihin myös Thüringer Leberwurst on aina kuulunut, ovat olleet arvostettuja sekä Saksassa että Saksan rajojen ulkopuolella jo yli 200 vuotta. Arvostus perustuu thüringeniläisten teurastajien osaamiseen ja kokeneisuuteen, jonka lähtökohtia ovat perinteiset reseptit ja korkealuokkaisten, lähinnä Thüringenin alueelta peräisin olevien raaka-aineiden käyttö. Thüringer Leberwurst on yksi Thüringenin alueen suosituimmista makkaralajeista. 4.7 Valvontaelin: Nimi: Thüringer Landesverwaltungsamt Abt. VII - Gesundheits- und Sozialwesen Osoite: Weimarplatz 4, D-99423 Weimar. 4.8 Merkintä: SMM (suojattu maantieteellinen merkintä) 4.9 Kansalliset lakisääteiset vaatimukset: Ei ole. EY-nro: G/DE/00222/2002.01.04. Täydellisen asiakirjan vastaanottopäivä: 4. tammikuuta 2002.